সামনে উঠে এল মেদিনীপুর মেডিক্যাল কলেজ হাসপাতালের এক অমানবিক ছবি। হৃদরোগে আক্রান্ত হয়ে দু’ঘণ্টারও বেশি সময় পড়ে রইলেন এক প্রৌঢ়৷ সবারই নজরে পড়েছে, কিন্তু মুখ ফিরিয়ে চলে গিয়েছেন সকলেই৷ জরুরি বিভাগ থেকে পঞ্চাশ ফুট দুরে রোগীকে ছটফট করতে দেখেও ফিরে তাকাননি হাসপাতালের কর্মীরাও৷
বিষয়টি সংবাদ মাধ্যমের নজরে আসার পরে স্থানীয় কংগ্রেস কাউন্সিলার সৌমেন খান সমর্থকদের সঙ্গে নিয়ে তাঁকে উদ্ধার করেন ও হাসপাতালে ভর্তি করান। মঙ্গলবার বেলা ১১টা নাগাদ মেদিনীপুর মেডিক্যাল কলেজ হাসপাতালে ভর্তি এক রোগীকে দেখতে এসে হৃদরোগে আক্রান্ত হয়ে ছটফট করতে থাকেন এক প্রৌঢ়৷ দুপুর দেড়টা নাগাদ ভর্তি করেন ইমার্জেন্সিতে৷ 
এ বিষয়ে হাসপাতাল সুপার তন্ময়কান্তি পাঁজা বলেন, ‘আজকের ঘটনাটি খুব খারাপ ঘটেছে, আমি জানতাম না রোগী এভাবে পড়ে রয়েছেন৷ খোঁজ নেবো, রোগী-সহায়করা কী করছিল?’
দেখুন ভিডিও—